

**ข่าวประชาสัมพันธ์**

**“โออิชิ กรีนที” จับใจวัยรุ่นด้วยแคมเปญการตลาดที่สดใหม่**

**คว้ารางวัลแบรนด์ชาเขียวครองใจผู้บริโภค “2024 Thailand’s Most Admired Brand”**

**“โออิชิ กรีนที”** ตอกย้ำความเป็นผู้นำตลาด บุกเบิกในการสร้างสีสันใหม่ ๆ ให้วงการชาพร้อมดื่มอย่างต่อเนื่อง ผุดแคมเปญสดใหม่ที่ใส่ความเป็นญี่ปุ่นแบบเต็มร้อย และยังคงส่งต่อคุณประโยชน์จากสารคาเทชินในยอดใบชาแบบเต็มกำลัง ยกระดับชาให้เป็นมากกว่าเครื่องดื่มเพื่อสุขภาพ และสร้าง Brand Awareness และ Engagement ผ่านผลิตภัณฑ์และแคมเปญการตลาดที่ชวนตื่นเต้น ทั้งหมดนี้ ส่งผลให้ โออิชิ กรีนที คว้ารางวัลครองใจผู้บริโภคจากผลสำรวจ **“2024 Thailand’s Most Admired Brand”** หมวดสินค้าบริโภค ในกลุ่มชาพร้อมดื่ม 13 ปีซ้อน

ปัจจุบัน โออิชิ กรีนที ยืนหนึ่งผู้นำตลาดชาพร้อมดื่มของไทยในทุกมิติ ครองแชมป์ทุกด้านต่อเนื่อง ทั้งส่วนแบ่งการตลาด ยอดขายสูงสุด มีฐานผู้ดื่มมากถึง 10 ล้านคนในไทย และเป็นแบรนด์ที่ครองใจผู้บริโภคมากที่สุดเป็นอันดับ 1 มีส่วนแบ่งการตลาด 45% [ข้อมูลจากบริษัท นีลเส็นไอคิว (ประเทศไทย) จำกัด ในช่วงเดือนตุลาคม 2565 – กันยายน 2566]

**คุณสุภรณ์ เด่นไพศาล ผู้ช่วยกรรมการผู้จัดการ สายงานธุรกิจเครื่องดื่ม บริษัท โออิชิ กรุ๊ป จำกัด (มหาชน)** กล่าว *“ในปัจจุบัน ชาพร้อมดื่มนอกจากเป็นเครื่องดื่มที่ตอบโจทย์เรื่องสุขภาพได้ดีแล้ว การสร้างสีสันใหม่ ๆ ให้วงการชาพร้อมดื่ม และการเลือกใช้แพลตฟอร์มการตลาดใหม่ ๆ ก็เป็นเรื่องที่เราให้ความสำคัญ เพื่อช่วยสื่อสาร Attitude ของแบรนด์กับวัยรุ่น และตอบโจทย์กลุ่มเป้าหมายที่เป็นวัยรุ่นที่ต้องการความแปลกใหม่ โดยมีการสื่อสารที่ตรงเป้าหมายและใช้สื่อที่ตรงแพลตฟอร์ม รวมถึงสร้าง Engagement กับผู้บริโภคผ่านแพลตฟอร์มออนไลน์อย่างต่อเนื่อง และจัดกิจกรรมให้ผู้บริโภคได้ร่วมกิจกรรมทางการตลาด ทั้งในออนไลน์ และกิจกรรม On Ground ของทางแบรนด์* *อย่างเช่น แคมเปญ* ***‘โออิชิ ชาคูลล์ซ่า x ออริจินัล เกรฮาวด์ แทคทีมซ่า..กล้ามีดีย์’*** *ที่คอลแลปส์กับ* ***ออริจินัล เกรฮาวด์*** *แบรนด์เสื้อผ้าจับใจวัยรุ่นยุคใหม่ หัวใจสตรีทแฟชั่น จับมือกันออกแบบคอลเลกชันแฟชั่นไอเทมสุดคูล สร้าง Brand Experience แบบที่ไม่มีแบรนด์ชาเขียวเจ้าไหนเคยทำมาก่อน เพื่อสะท้อนความซ่า..มีดีย์ ไปให้ถึงฐานลูกค้าเจน Z เจนซ่า ผ่าน Fashion Platform และสร้าง Brand Awareness ให้ตรงกลุ่มเป้าหมายมากยิ่งขึ้น”*

สำหรับเส้นชัยของโออิชินับจากนี้ คือการคิดค้นแคมเปญสดใหม่ที่ตรงกลุ่มเป้าหมายและตอบ ไลฟ์สไตล์วัยรุ่น โลดแล่นไอเดียการตลาดที่สร้างความตื่นเต้นให้กับตลาดชาพร้อมดื่มตลอดเวลา พัฒนานวัตกรรมการผลิต ออกสินค้าใหม่ๆ ที่สอดรับพฤติกรรมผู้บริโภคที่เปลี่ยนแปลงไปตามยุคสมัย ตลอดจนขยายฐานลูกค้าทั้งในประเทศและต่างประเทศอย่างต่อเนื่อง

###

**ข้อมูลสำหรับสื่อมวลชนกรุณาติดต่อ**

แก้วณิการ์ (กิ๊ก) โทร. 094-415-4144 email: Kaewnika.k@oishigroup.com

พรทิภา (ภา) โทร. 093-1426293 email: Porntipar.J@oishigroup.com